
Projekto
lyginamasis variantas

LIETUVOS RESPUBLIKOS 
ŽMONIŲ UŽKREČIAMŲJŲ LIGŲ PROFILAKTIKOS IR KONTROLĖS ĮSTATYMO 
NR. I-1553 11, 18, 37 IR 40 STRAIPSNIŲ PAKEITIMO 
ĮSTATYMAS

1 straipsnis. 11 straipsnio pakeitimas
1. Papildyti 11 straipsnį 11 dalimi:
[bookmark: _Hlk79076380][bookmark: _Hlk79077753][bookmark: _Hlk79012915][bookmark: _Hlk79013026]„11. Kai Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje dėl užkrečiamosios ligos, darbuotojams, dirbantiems darbus ar vykdantiems veiklą, nurodytus Vyriausybės patvirtintame sąraše (toliau – privalantys skiepytis darbuotojai), leidžiama dirbti tik pasiskiepijus Vyriausybės sprendime dėl valstybės lygio ekstremaliosios situacijos ir (ar) karantino visoje Lietuvos Respublikos teritorijoje paskelbimo  (toliau – Vyriausybės sprendimas) nurodyta vakcina nuo užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje (toliau – vakcina), pagal valstybės, kurioje skiepijasi, kompetentingos institucijos patvirtintą skiepijimo schemą, išskyrus šiuos atvejus:
[bookmark: _Hlk78994146]1) kai privalantys skiepytis darbuotojai negali pasiskiepyti dėl medicininių kontraindikacijų, nurodytų vakcinos vaistinio preparato charakteristikų santraukoje ir (arba) sveikatos apsaugos ministro patvirtintame medicininių kontraindikacijų  sąraše (toliau – medicininės kontraindikacijos);
2) kai privalantys skiepytis darbuotojai yra persirgę užkrečiamąja liga, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, ir diagnozė buvo patvirtinta Vyriausybės sprendime nustatyta tvarka, o nuo jos patvirtinimo praėjo ne daugiau kaip Vyriausybės sprendime nustatytas laikas, kai persirgimas užkrečiamąja liga laikomas tinkama apsauga nuo užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje;
3) Vyriausybės sprendime nustatyta, kad neužtikrintas vakcinos prieinamumas, atitinkantis Vyriausybės nustatytus vakcinos prieinamumo kriterijus (toliau – vakcinų prieinamumas).“ 
2. Papildyti 11 straipsnį 12  dalimi:
„12. Į Darbų ir veiklos sričių, kuriose leidžiama dirbti darbuotojams, pasiskiepijusiems nuo užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, sąrašą įrašomi darbai ir veiklos sritys, kuriuos dirbantys ar vykdantys darbuotojai turi tiesioginį kontaktą darbo funkcijų atlikimo ar veiklos vykdymo vietoje su asmenimis, kurių tikimybė užsikrėsti užkrečiamąja liga, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, dėl amžiaus ar sveikatos būklės yra didelė arba kurie negali būti skiepijami nuo šios ligos dėl amžiaus.“ 
3. Papildyti 11 straipsnį 13 dalimi:
„13. Privalantis skiepytis darbuotojas, atsisakęs pasiskiepyti nuo užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, dėl šio straipsnio 11 dalyje nenurodytų priežasčių, atsižvelgiant į darbo pobūdį skiriamas dirbti nuotoliniu būdu arba perkeliamas toje pačioje darbovietėje į kitą darbą, kurį jam leidžiama dirbti pagal sveikatos būklę, o jeigu tokių galimybių nėra, nušalinamas nuo darbo, nemokant jam darbo užmokesčio, iki tos dienos, kol jis pasiskiepys ir Vyriausybės sprendime nustatyta tvarka bus laikomas įgijusiu imunitetą nuo užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, bet ne ilgiau kaip iki Vyriausybės paskelbtos valstybės lygio ekstremaliosios situacijos ir (ar) karantino visoje Lietuvos Respublikos teritorijoje pabaigos.“

2 straipsnis. 18 straipsnio pakeitimas
1. Papildyti 18 straipsnį 11  dalimi:
„11. Į Darbų ir veiklos sričių, kuriose leidžiama dirbti darbuotojams, pasitikrinusiems ir (ar) periodiškai besitikrinantiems, ar neserga užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, sąrašą įrašomi darbai ir veiklos sritys, kuriuos dirbantys ar vykdantys darbuotojai atitinka bent vieną iš šių sąlygų:
1) turi tiesioginį kontaktą darbo funkcijų atlikimo ar veiklos vykdymo vietoje su kitais asmenimis ir kuriuos dirbant ar vykdant sudėtinga arba neįmanoma išlaikyti saugaus atstumo tarp asmenų (išskyrus darbus ir veiklos sritis, nurodytas Darbų ir veiklos sričių, kuriose leidžiama dirbti darbuotojams, pasiskiepijusiems nuo užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, sąraše); 
2) jų pagrindinė darbo funkcija ar veikla yra susijusi su reguliariu vykimu į užsienio šalis;
3) vykdo arba dalyvauja vykdant viešąjį administravimą ir turi tiesioginį kontaktą darbo funkcijų atlikimo ar veiklos vykdymo vietoje su kitais asmenimis.“
2. Pakeisti 18 straipsnio 7 dalį ir ją išdėstyti taip:
[bookmark: _Hlk79068059]„7. Išlaidas už periodinius sveikatos patikrinimus ir vidutinį darbo užmokestį darbuotojams už sveikatos patikrinimams sugaištą laiką apmoka darbdavys, o už sveikatos patikrinimą prieš pradedant dirbti – darbuotojas, jeigu kituose įstatymuose nenumatyta kitaip. Darbuotojų, dirbančių ar vykdančių veiklą, nurodytą Darbų ir veiklos sričių, kuriose leidžiama dirbti darbuotojams, pasitikrinusiems ir (ar) periodiškai besitikrinantiems, ar neserga užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, sąraše, sveikatos patikrinimai dėl užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, esant vakcinų prieinamumui, finansuojami darbuotojo arba darbdavio sprendimu – darbdavio lėšomis, išskyrus atvejus, kai darbuotojai negali pasiskiepyti dėl medicininių kontraindikacijų. Darbuotojų ir darbuotojų, nurodytų šio straipsnio 2 dalyje, darbuotojų, negalinčių pasiskiepyti dėl medicininių kontraindikacijų, taip pat kitų darbuotojų, nesant vakcinų prieinamumo, sveikatos patikrinimai dėl užkrečiamosios ligos, dėl kurios yra paskelbta valstybės lygio ekstremalioji situacija ir (ar) karantinas Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, finansuojami valstybės biudžeto lėšomis Vyriausybės nustatyta tvarka.“

3 straipsnis. 37 straipsnio pakeitimas
Papildyti 37 straipsnį 3 dalimi:
„3. Kai Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje dėl užkrečiamosios ligos, darbdavio prašymu darbuotojas privalo pateikti jam sveikatos apsaugos ministro nustatytą dokumentą, patvirtinantį, kad darbuotojas pasitikrino, ar neserga užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, arba kad darbuotojas yra paskiepytas vakcina, arba kad jis negali pasiskiepyti nuo šios užkrečiamosios ligos dėl medicininių kontraindikacijų, arba kad darbuotojas yra persirgęs šia užkrečiamąja liga. Šie dokumentai teikiami užkrečiamosios ligos, dėl kurios Vyriausybė yra paskelbusi valstybės lygio ekstremaliąją situaciją ir (ar) karantiną visoje Lietuvos Respublikos teritorijoje, profilaktikos ir kontrolės įmonėje, įstaigoje ar organizacijoje tikslais. Darbdavys šiuos dokumentus gali tik peržiūrėti, draudžiama juos rinkti, saugoti ar kitaip tvarkyti.“

4 straipsnis. 40 straipsnio pakeitimas
Pakeisti 40 straipsnio 2 punktą ir jį išdėstyti taip:
„2) valstybės lygio ekstremaliosios situacijos, paskelbtos dėl užkrečiamosios ligos, karantino ir (ar) riboto karantino, kurie nustatomi pagal šį Įstatymą ir kitus teisės aktus, priemonių taikymas žmonėms, jų sveikatos patikrinimai, išskyrus šio įstatymo 18 straipsnio 7 dalyje nurodytais atvejais, kai sveikatos patikrinimai finansuojami darbuotojo arba darbdavio sprendimu – darbdavio lėšomis, mikrobiologiniai tyrimai, ypač pavojingų užkrečiamųjų ligų imunoprofilaktika, izoliavimas, atliekami Lietuvos Respublikos ir (ar) tarptautinės teisės aktų nustatyta tvarka;“.

[bookmark: _Hlk71038025]5 straipsnis. Įstatymo įsigaliojimas ir įgyvendinimas
1. Šis įstatymas, išskyrius šio straipsnio 2 dalį, įsigalioja 2021 m. lapkričio 1 d.
2. Lietuvos Respublikos Vyriausybė ir Lietuvos Respublikos sveikatos apsaugos ministras iki 2021 m. spalio 31 d. priima šio įstatymo įgyvendinamuosius teisės aktus.



Skelbiu šį Lietuvos Respublikos Seimo priimtą įstatymą. 


Respublikos Prezidentas



